**Betty Heidler** (s. 14. lokakuuta 1983 Berliini) on saksalainen moukarinheittäjä. Hän on maailman- ja Euroopan-mestari sekä entinen maailmanennätyksen haltija.

Heidler aloitti yleisurheilun 14-vuotiaana ja on keskittynyt moukariin vuodesta 1998. Vuonna 2000 hän karsiutui Santiago de Chilen nuorten MM-kisoissa tuloksella 52,18. Seuraavana vuonna Heidler oli yhdeksäs saman ikäluokan EM-kilpailuissa. Vuonna 2002 hän karsiutui Kingstonin nuorten MM-kisoissa tuloksella 53,82. Pariisin MM-kisoissa 2003 Heidler oli 11:s tuloksella 65,81. Hän oli samana vuonna neljäs alle 23-vuotiaiden EM-kilpailuissa.

Vuonna 2004 Heidler oli Euroopan cupissa kolmas tuloksella 70,05 ja Ateenan olympialaisissa 2004 neljäs tuloksella 72,73. Kauden lopussa hän oli IAAF:n yleisurheilufinaalissa kuudes. Vuonna 2005 Heidler oli neljäs Euroopan talviheittocupissa. Samana vuonna hän oli toinen alle 23-vuotiaiden EM-kisoissa ja karsiutui Helsingin MM-kisoissa. Kauden lopussa hän oli IAAF:n yleisurheilufinaalissa kuudes (tulos parani myöhemmin viidenneksi dopingtapauksen myötä). Vuonna 2006 Heidler sijoittui viidenneksi Göteborgin EM-kisoissa. Kauden lopussa hän voitti IAAF:n yleisurheilufinaalin tuloksella 75,44.

Vuonna 2007 Heidler voitti Euroopan cupin. Myöhemmin samana vuonna hän voitti kultaa Osakan MM-kisoissa tuloksella 74,76. Vuonna 2008 Heidler sijoittui Euroopan talviheittocupissa toiseksi. Pekingin olympialaisissa 2008 hän oli yhdeksäs ja IAAF:n yleisurheilufinaalissa viides. Seuraavana vuonna hän oli toinen Euroopan talviheittocupissa ja Euroopan joukkuemestaruuskilpailuissa. Berliinin MM-kilpailuissa 2009 Heidler saavutti hopeaa maansa ennätyksellä 77,12 m. Kilpailun voitti Anita Włodarczyk maailmanennätystuloksella 77,96 m. Kauden 2009 päätteeksi Heidler voitti IAAF:n yleisurheilufinaalin tuloksella 72,03.

Vuonna 2010 Heidler voitti Barcelonan EM-kilpailuissa kultaa tuloksella 76,38. Hän voitti samana vuonna myös Euroopan talviheittocupin sekä Euroopan joukkuemestaruuskilpailut ja oli neljäs maanosien cupissa. Vuonna 2011 hän oli toinen Euroopan talviheittocupissa. Hän heitti maailmanennätyksen 79,42 Hallessa 21. toukokuuta 2011. Puolalainen Anita Włodarczyk rikkoi maailmanennätyksen elokuussa 2014 tuloksella 79,58 m. Heidler voitti Euroopan joukkuemestaruuskilpailun jälleen 2011. Daegun MM-kilpailuissa hän voitti hopeaa tuloksella 76,06 m.

Helsingin EM-kilpailuissa 2012 Heidler karsiutui loppukilpailusta. Saman vuoden Lontoon olympialaisissa hän sijoittui alun perin kolmanneksi tuloksella 77,12, mutta nousi myöhemmin hopeamitalistiksi Tatjana Lysenkon dopinghylkäyksen jälkeen. Heidlerin mitaliheitolle ei aluksi saatu tulosta, ja se mitattiin kilpailun jälkeen perinteisellä mittanauhalla. Heidler sai hopeamitalinsa toukokuussa 2019. Vuonna 2013 Heidler voitti moukarinheiton Euroopan joukkuemestaruuskilpailuissa. Saman vuoden Moskovan MM-kilpailuissa hän karsiutui loppukilpailusta. Hän voitti Euroopan joukkuemestaruuskilpailun 2014. Zürichin EM-kilpailuissa 2014 Heidler oli viides. Seuraavana vuonna hän sijoittui toiseksi Euroopan joukkuemestaruuskilpailuissa ja seitsemänneksi Pekingin MM-kilpailuissa.

Heidler sijoittui 2016 Euroopan talviheittocupissa kolmanneksi. Hän sai hopeaa Amsterdamin EM-kilpailuissa tuloksella 75,77. Rion olympialaisissa 2016 hän oli neljäs.

Heidler on voittanut moukarinheitossa Saksan mestaruuden vuosina 2005–2013 ja 2015–2016, alle 23-vuotiaiden mestaruuden vuosina 2002–2005 ja alle 20-vuotiaiden mestaruuden vuosina 2001 ja 2002.

Heidler on koulutukseltaan poliisi ja on opiskellut myös oikeustiedettä. Hän voitti poliisien moukarinheiton EM-kultaa vuonna 2006.

Henkilökohtaiset ennätykset
---------------------------

* Moukarinheitto: 79,42 (2011)

Lähteet
-------

1. 1 2 3  Betty Heidler *Bettyheidler.de*.  Arkistoitu 16.4.2016. Viitattu 26.8.2015. (englanniksi)
2. 1 2 3 4 5 6 7 8 9 10 11 12 13 14 15  Betty Heidler Tilastopaja (vaatii kirjautumisen, maksullinen palvelu).  (englanniksi) Viitattu 5.8.2016
3. 1 2 3 4 5 6 7 8  Betty Heidler Kansainvälinen yleisurheiluliitto.  (englanniksi)
4. ↑  European Cup Winter Throwing, Mersin 2005 RFEA.  Arkistoitu 24.9.2015. Viitattu 26.8.2015. (englanniksi)
5. ↑  Event: European Cup Winter Throwing European Athletics. Viitattu 26.8.2015. (englanniksi)
6. ↑  9th European Cup Winter Throwing RFEA.  Arkistoitu 24.9.2015. Viitattu 26.8.2015. (englanniksi)
7. ↑  12h IAAF World Championships in Athletics: Hammer Throw, Women IAAF. Viitattu 26.8.2015. (englanniksi)
8. ↑  Korpela moukaroi Suomelle ensimmäisen pistesijan *mtv3.fi*.  30.7.2010. Viitattu 30.7.2010.
9. ↑  Betty Heidler moukaroi maailmanennätyksen *Yle Urheilu*.  21.5.2011. Viitattu 26.8.2015.
10. ↑  World records ratified *iaaf.org*.  5.11.2014. Viitattu 17.11.2014.
11. ↑  Saksalaismitalistin moukarikaarelle ei saatu tulosta *HS.fi*.  10.8.2012.  Arkistoitu 24.9.2015. Viitattu 17.8.2013.
12. ↑  Heidler has mixed feelings about reallocated silver after seven-year wait *International Olympic Committee*.  10.11.2019. Viitattu 2.12.2019. (englanniksi)
13. 1 2  Athletics - Betty HEIDLER *the-sports.org*. Viitattu 30.8.2015. (englanniksi)
14. ↑  Betty Heidler *Leichtathletik.de*.  Arkistoitu 30.3.2015. Viitattu 26.8.2015. (saksaksi)

  

Naisten moukarinheiton maailmanmestarit

|  |
| --- |
| 1999: Mihaela Melinte |
2001: Yipsi Moreno |
2003: Yipsi Moreno |
2005: Yipsi Moreno |
2007: Betty Heidler |
2009: Anita Włodarczyk |
2011: Tatjana Lysenko |
2013: Anita Włodarczyk |
2015: Anita Włodarczyk |
2017: Anita Włodarczyk |
2019: DeAnna Price |
2022: Brooke Andersen |


|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* VIAF

 |
|  |
| Kansalliset | 
* Saksa

 |
|  |
| Henkilöt | 
* World Athletics
* Tilastopaja 🔒

 |

 |